Jo Ekscelencija 
Panevėžio Vyskupas Kazimieras Paltarokas, 


Katalikų Veikimo Centras ir svar- 
biausi jo uždaviniai Lietuvoje. 


Kadangi Vyskupo Paltaroka paskaitoj „K. V. C. 
ir svarbiausi jo uždaviniai Lietuvoje“ kuoaiškiausiai išdėstyti 
uždavinici, darbai ir rūpesčiai, tai K. V. C. Konferencija 
laiko tas mintis katalikų akcijos taisyklėmis ir prašo Vy- 
viausią Valdybą su tos paskaitos turiniu taip K. V. C. 
Skyrius, taip plačiąją katalikų visuomenę supažindinti, 

(Rezoliucija priimta K. V. C. Konferencijoje 1929 m. rugsėjo 25—26 d.) 


Ačiu Dievui, mes nebegyvename pagonijos tamsybėse, nė 
Senojo Įstatymo prieblandoje. Kristus mus aplankė, kaip „už- 
tekėjusi šviesa iš aukštybių, kad apšviestų sėdinčius tamsybėje 
ir mirties uksmėje, kad vestų mūsų kojas į ramybės kelią“ 
(Lk. 1, 78). 

Po mūsų miestelius stiebiasi bokštais į dangų šimtai baž- 
nyčių, o skardūs jų varpai kviečia vidun pasiklausyti geros nau- 
jienos. Daugiau negu šešiasdešimtis sykių metuose girdime 
toje „Dievo padangtėje su žmonėmis“ (Apr. 21,3) tiesos mokslą, 
išganymo žodžius. 

Tačiau matome, kad žmonės tolsta nuo Bažnyčios. Prieš- 
tikybinės srovės nesnaudžia; jos stropiai veikia ir visą tautos 
gyvenimą stengiasi palenkti savon pusėn; iš jų baisus pavojus 
katalikų tikėjimui ir žmonių išganymui. 

Žmonės atitraukiami nuo krikščioniškų tikėjimo ir dorovės 
tiesų, kurios milijonams buvo ir tebėra vadovės į kultūros gyve- 
nimą, kurios žmoniją paliuosavo iš barbarybės ir sugedimo be- 
dugnės ir veda dorybių takais. 

Planingai varoma priešinga tikybai propaganda. Bedieviai 
drauge su laisvamaniais žmonių daugeliui jau išplėšė tikėjimą; 
vietomis ištisas šeimas atitraukė nuo Bažnyčios; daug ką pa- 
stūmė dorovės pakrikiman; tautos gyveniman įnešė atkrikščio- 
ninimo raugą, kurs rūgsta, putoja, siūbuoja... 

Plinta klaidingos nuomonės apie šeimą, persiskyrimus, 
laisvą meilę, malonumus be naštos; daugėja pasikėsinimai prieš 
gyvybės diegus... Vyrauja gyvenime nuogumo kultas, biaurios 
mados, gašlūs pasilinksminimai, šlykštūs šokiai, lyties ligų be- 
siplėtimas, auklėjimo silpnybės, autoriteto kritimas, . valstybės 
niekinimas... 

Tai liūdnas šių dienų visuomenės vaizdas. Daug yra to 
priežasčių; aš paminėsiu svarbiausias ir nurodysiu vaistų. Gal 
nieko ypatingo nebus čia pasakyta; rasi bus pakartoti visiems 
žinomi dalykai. Tačiau niekad gana neminima to, ko niekad 
pilnai neįvykdoma. Kalbėsiu apie K. V. C. ir svarbiausius jo 
uždavinius Lietuvoje. 

I. Siandien rūpintis tikybos dalykais palikta vien dvasiš- 
kijai. Bažnyčia daro visa, kad sustabdytų tikėjimo ir dorovės 
puolimą. Kas dešimti metai kiekvienoje parapijoje vienuolių 
rengiamos misijos, kas penkti metai vyskupas lanko parapijas, 
kasmet daromos kunigų žmonėms rekolekcijos... 

ventadieniais skelbiamas Dievo Žodis, net šiokiomis die- 
nomis klausoma išpažinčių, dalijamas Švenč. Sakramentas; ku- 
nigų darbuojamasi mokyklose, -draugijose; lankymas ligonių, 
aprūpinimas vargšų... yra tai nuolatinė kova prieš tikybos Ir 
išganymo priešus. 

Bet ir jie yra stiprūs; jųjų skaičius nemažas, kad vien; 
kunigai galėtų juos nuveikti. Mokytojui duodama globoti dau- 
giausia kelios dešimtys mokinių; jie kasdien kelioms valandoms 
susirenka mokyklon; kunigas turi aprūpinti dvasios reikalus 
dviejų —trijų tūkstančių parapijiečių, išsisklaidžiusių kelių—ke- 
liolikos kilometrų plote. 

Pasidarė didžiausias skirtumas tarp dabarties ir praeities 
darbo sąlygų. Pirmais krikščionybės amžiais krikščionių buvo 
nedaug; tuo tarpu kunigams padėdavo pasauliečiai. Kas anais 
laikais pastebėtina, tai didelis visų luomų Ienktyniavimas, ug- 
dant Kristaus tikėjimą. 

Vieni duodavo savo namus pamaldoms rengti; kiti padėda- 
vo savo turtu, ar surinktomis aukomis; treti asmeniniais patar- 
navimais stengdavosi ką padaryti, kad apaštalai negaišdami 
daugiau patrauktų prie Kristaus. 

Ketvirti, kaip apaštalų bendradarbiai, dalyvavo platinime 
Dievo karalystės, prirengdami dirvą pačių apaštalų pamokslams 
(gyd. Lukas, Akvilas, Epaphroditas); penkti apaštalų priežiūroje, 
sakė Dievo Žodį, kaip antai Klemensas, Aristarkas. 

Kai kas savistoviai skelbė Kristaus Evangeliją ir, žinoma, 
ne be žinios apaštalų, steigė naujas parapijas, nors dar neturėjo 
šventimų, kaip šv. Povilas, ką tik įtikėjęs Damaske, Apollas Efe- 
ze ir Korinte, ar sutvarkė pagonišką parapijos dalį Antiokijoje. 

Ypač sėkmingai veikė krikščionys, kaipo mokytojai, kurie 
turėjo tikslo pagilinti krikščioniškas tiesas ir pamokyti norinčius 
krikštytis. Taip atsirado pasaulinių mokytojų luomas. Paminėsiu 
tik II ir III šimtmečių garsenybes Justiną, Tertulijoną, Origeną... 

Ir moterys žymiame skaičiuje buvo tikybos pionierės. Gen- 
čių apaštalas su pasigėrėjimu mini Pebą Kenchrėjoje, Sintichę 
ir Evodiją Pilypuose, Mariją Efeze, Priscilę ir Priską Romoje... 
Per moteris įsivyravo krikščionybė aukštesniuose luomuose, 
net vyriausybės sferose... 

Kitas senų amžių ženklas, tai tikybinio lenktyniavimo vi- 
suotinumas. Ne atskirus, kaip šiandien, asmenis, o visus krik- 
ščionis gaivino tikėjimo dvasia. Vieni kitus pamokydavo, įspė- 
davo, padrąsindavo, stiprindavo... „Tikinčiųjų daugybė buvo 
vienos širdies ir vienos sielos“ (Apd. 4, 32). 

„Jaunos bažnyčios nariai visai nemanė užsidaryti, ar atsi- 
skirti nuo pasaulio; priešingai, visi buvo persiėmę vieną mintį: 

mes norime, mes turime ir mes padarysime, kad pasaulis pasi- 
duotų krikščionybei. Kiekvienas krikščionis Bažnyčios reikalą 
laikė savu reikalu; dėl jo buvo pasiryžęs su džiaugsmu padėti 
savo gyvybę. Pirmieji krikščionys degė karšta liepsna, kuri 
kaitindavo ir uždegdavo kitus“ (Dr. J. Chr. Schulte). 

Dar ir vėlesniais laikais buvo nemaža pasaulionių, dirbusių 
apaštalavimo darbą. Ir mūsų tautoje nestigo tokių apaštalų. Ku- 
nigams atėjūnams nemokant lietuviškai, Vytautas Didysis skelbė 
katalikų tikėjimo tiesas, važinėjo po visą kraštą, ragino krikšty- 
tis, pastatė 33 bažnyčias... 

Bet ilgainiui, atšalus tikėjimui, apaštalauti palikta vien dva- 
siškijai. Tiesa, tiesioginiu būdu tikybos mokslą skelbti Kristus 
įsakė apaštalams. Tačiau apaštalų kunigaikštis šv. Petras visiems 
krikščionims sakė: „Jūs esate... karališkoji kunigystė... kad skelb- 
tumėt dorybes to, kurs pašaukė jus iš tamsybių į stebėtiną savo 
šviesą“ (1, 2, 9). 

Išsišakojus apaštalavimo darbui, vieni dvasiškiai jokiu būdu 
nebegali viso, kaip reikiant, aprėpti. Visi tikintieji turi stoti ku- 
nigams į pagalbą, kaip yra buvę pirmais krikščionybės amžiais, 
kad ir vėlyvesniais laikais. 


„Reikia, rašo Leonas XIII, kad išrinktieji pasaulionys, kurie 
myli Bažnyčią ir kurie savo žodžiais ir raštais gali naudingai pa- 
laikyti katalikų tikybos tiesas, daugintų savo darbus jai ginti“. 
(Nob. Gall. gen.) „Ne tik žmonės, pašvęsti kunigais, bet ir visi 
tikintieji be išimties turi pasišvęsti Dievo ir sielų reikalams“, 
sako Pijus X (E Supr. Apost.). 

„Tikslas, į kurį privalo krypti visos mūsų pastangos, yra 
pastatyti žmonių giminę iš nauja mūsų Viešpaties Jėzaus Kris- 
taus valdžioje“ (E Supr. Ap.) „Visa atnaujinti Kristuje... kovoti 
visais teisingais ir teisėtais būdais su antikrikščioniška civiliza- 
cija; visais būdais taisyti iš jos kylančią netvarką; grąžinti Jėzų 
Kristų į šeimą, į mokyklą ir į visuomenę; atitiesti žmoniškos 
valdžios supratimą, kad atstovauja Dievo valdžią. 

„Giliausiai imti širdin liaudies reikalus ir ypatingai darbi- 
ninkų ir ūkininkų klasės interesus, ne tik skiepijant į visų širdis 
tikybos dėsnį, vienatinį tikros paguodos šaltinį gyvenimo var- 
guose, bet ir stengiantis nušluostyti ašaras, palengvinti sunku- 
mus, pagerinti ekonomines sąlygas, išmintingomis priemonėmis, 
Rūpintis todėl padaryti viešuosius įstatymus teisingus, patai- 
syti ir panaikinti tuos, kurie tokie nėra; pagaliau ginti ir palai- 
kyti su tikrai katalikiška dvasia visuose dalykuose Dievo teises, 
taip pat ir Bažnyčios telses“. (Pijus X apie kat. veik.). 

O Pijus XI, kurs yra vadinamas katalikų veikimo popie- 
žiumi, rašė Lietuvos vyskupams 1928 m: „Visuomenės labui, 
kaip matoma, labai svarbu, kad toksai veikimas, būdamas vi- 
siems naudingas, visų tos pačios tautos katalikų būtų remiamas“. 


Bi 


Lietuvos episkopatas katalikų veikimo centro reikalu turi 
nusistatymą, priimtą Vyskupų Konferencijos, įvykusios Kaune 
1928 m. lapkričio mėn. 13—15 dienomis. Cituosiu vyskupų nu- 
tarimo ištraukas; jos gana parodys, kas turi būti K. V. C. Lie- 
tuvoje. . 

„Katalikų Veikimo Centras turi bendrąjį tikslą siekti Dievo 
garbės ir sielų išganymo, krikščioninant asmenų ir visuomenės 
gyvenimą. Specifiniai Katalikų Veikimo Centro tikslai yra krikš- 
čioninti šeima, mokykla, spauda; ginti viešoji dora; ginti Baž- 
nyčios teisės ir laisvė; išspręsti krikščioniškoje dvasioje sociali- 
nės problemos; įkvėpti krikščioniškoji dvasia įstatymams ir įstai- 
goms. 
Katalikiškoji akcija yra ypatingu būdu Šv. Tėvo Pijaus XI 
iškelta aikštėn, kaipo reagavimas prieš moralinį, socialinį ir ju- 
ridinį modernizmą, pasmerktą enciklikoje „Ubi arcano Dei“ 
(23. XII. 1922), kilusį gi iš modernojo liberalizmo, arba laicizmo, 
kuris religiją laiko privačiu dalyku. 

Katalikų Veikimo Centras dirba Lietuvos Episkopato va- 
vadovaujamas savo veikime laikosi Katalikų Bažnyčios mokslo 
ir Apaštalų Sosto nurodymų. 

Tvirčiausias Katalikiškajai Akcijai pagrindas yra amžinai 
teisingas, visą žmonių gyvenimą apimąs Kristaus mokslas, kaip 
matyti iš šių Šv. Tėvo Pijaus XI žodžių: „Ne tik žmonių veiks- 
mai privatiniai ir asmeniniai, bet ir viešieji bei kolektyviniai turi 
būti suderinti su amžinuoju Dievo įstatymu“ (Enc, „Ubi ar- 
cano Dei“). 

Katalikų Veikimo Centras yra sąjunga, vienijanti lietuvius 
katalikus ir katalikiškas organizacijas, kad sustiprinus, praplati- 
nus ir apgynus katalikybės dėsnius asmenų, šeimos, mokyklų ir 
visuomenės gyvenime. 

K. V. C. yra religinis veikimas, tačiau ne vien tik religinis; 
todėl ir skiriasi nuo grynai religinio veikimo a) tikslu: grynai 
religiniame veikime yra tik religinis tikslas (Dievo garbė, sielų 
išganymas), katalikų gi veikime yra religinis ir socialinis tikslas 
(organizacijos, spauda, mokyklos, visuomenė); b) priemonėmis: 
grynai religiniame —sakramentai, sakramentalijos, malda, apeigos, 
brolijos, katalikų gi veikime—be čia suminėtųjų priemonių dar 
spauda, mokyklos, organizacijos, paskaitos, manifestacijos, pra- 
šymai, memorandumai, protestai valdžiai, atsišaukimai į visuo- 
menę; c) vadais: grynai religiniame — kunigai, katalikų veikime 
— pasaulionys (normaliai taip turi būti); d) vieta: grynai religi- 
niame veikime — bažnyčia, katalikų veikime — už bažnyčios ribų. 

Kiekviena organizacija, kuri nori priklausyti prie K. V. Cen- 
tro, turi 1) savo įstatuose garbingoje vietoje turėti straipsnį, 
kuris pasako, kad organizacijos nariai turi būti praktikuoją 
katalikai, 2) gauti iš Vyskupo savo įstatų patvirti- 
nimą, 3) patiekti prašymą K. V. Centrui priimti į savo narių 
tarpą, 4) gauti iš K. V. C. Vyriausiosios Valdybos priėmimo 
nutarimą, 5) prisiimti į savo valdybos pilnateisius narius 

Vyskupo skiriamą dvasios vadą, kuris yra organizacijai Vyskupo 
atstovu ir turi veto teisę tikybos ir doros dalykuose, 6) pa- 
tiekti savo dvasios vadui metinės apyskaitos vieną egzempliorių. 

Organizacija, nepriklausanti prie K. V. Centro, gali vadin- 
tis katalikiška tik tada, kai išpildo suminėtus reikalavimus, iš- 
skyrus 3 ir 4 reikalavimus, kurių vietoje yra gaunamas Vysku- 
po dekretas, kad organizacija yra pripažinta katalikiška, 

K. V. Centro įstatų 34 $-f0o numatyti skiriamieji į Vyriau- 
siąją Valdybą šeši nariai ir dvasios vadas paskirstomi taip, kad 
Kauno Metropolitas skiria du nariu ir dvasios vadą, kitus gi 
keturis skiria kitų diecezijų vyskupai; kiekvienas skiria po vie- 
ną narį, kaipo savo atstovą Vyriausioje Valdyboje. 

K. V. Centras dirba savo darbą nepareinamai nuo poli- 
tinių galybių, kaip tai.Konkordato XXV str. laiduoja. 

„Dalykų logika ir prityrimas jau parodė, kad neitralumas 
religijos dalykuose yra gryna svajonė“ (Civardi, Manuale di 
Azione Cattolica II vol. 212—13 p.). 

Neleistina aiškiai katalikiškų organizacijų lygiomis traktuo- 
ti su vadinamomis neitraliomis kuliūrinėmis organizacijomis. 

K. V. Centro darbas yra būtinai reikalingas, nes yra 

"šv. Tėvo Pijaus XI vadinamas labor urgentissimus (neatidėtinas 
darbas), carus sicut pupilla oculi (brangus, kaip akies lelėlė), res 
sacra (šventas dalykas). 

K. V. Centro darbas yra privalomas tiek kunigams, tiek 
pasaulionims, kaip matyti iš šių šv. Tėvo Pijaus XI žodžių: 
Katalikiškoji akcija „turi būti dvasios ganytojų svarstoma kaipo 
būtina jų ganytojavimo dalis, tikinčiųjų gi — kaip krikščioniš- 
kojo gyvenimo prievolė“. 

K. V. Centro darbas privalomas ne tik veikėjams, uolie- 
siems, tretininkams, bet ir kiekvienam paprastam katalikui, 

Kas turi daugiau mokslo ar aukščiau stovi visuomenės 
gyvenime, tam didesnė prievolė dalyvauti katalikų veikime, 

K. V. Centro vartojamos priemonės yra nukreiptos į tai, 
ką yra šv. Tėvas Leonas XIII pasakęs: „Yra svarbių svarbiau- 
sia, kad tokiame vyriausiame reikale, kaip katalikiškoji akcija, 
katalikų tarpe viešpatautų nuomonių vienybė, valios vienybė, 
veikimo vienybė“. (Graves de communi). 

Pirmon galvon K. V. Centras stengiasi formuoti asmenų 
sąmonę ir sąžinę religiniu, doriniu ir visuomeniniu atžvilgiu, 
kad jų širdyse degtų Dievo meilė, ir propaguoti krikščionybės 
dėsnius asmens, šeimos ir visuomenės gyvenime. 

Be asmenų sąmonės formavimo K. V. Centras vartoja ir 
kitų priemonių, kaip antai: auklėjimą, paskaitas, memorandumus, 
ekono minius ir kultūrinius veiksmus, sportą, pramogas. | 

Yra būtino reikalo nustatyti ir katalikų visuomenei žinoti, 
kurie laikraščiai yra katalikų, kurie — ne, t. y., kurie laikosi Ka- 
talikų Bažnyčios mokslo ir drausmės, kurie — ne, 

Katalikų laikraščiai turi prievolės patarnauti kuriuo norint 
būdu K. V. Centrui. 

K. V. Centro Vyriausioji Valdyba turi rasti sėkmingą bū- 
dą reaguoti į modernųjį spaudos skleidžiamą liberalizmą, kuris 
krikdo net ir katalikų sąmonę ir sąžinę. 

Katalikų laikraščiai turi teisės naudotis bent moraline K. 
V. Centro parama. 

Katalikams neleistina dėtis į organizacijas, kurios eina 
prieš Katalikų Veikimo Centrą. 

K. V. Centro Vyriausiajai Valdybai nurodyti, kad dėtų pa- 
stangų įkurti katalikų vyrų organizaciją. 

Priminti tikintiesiems, kad Katalikų Bažnyčia griežtai draudžia 
stoti į slaptas organizacijas, kur po priesaika žadamas slaptas ir 
aklas paklusnumas vadams. : 

K. V. Centras turi padaryti žygių, kurie pašalintų trukdy- 
mus, administracijos daromus, kai katalikų organizacijos rūpi- 
nasi gauti leidimus susirinkimams. 

Geriausias mokyklos tipas katalikams yra koniesinė mo- 
kykla, ypač kongregacijų vedama. Mokykla yra konfesinė, kai 
1) jos programa yra suderinta su Katalikų Bažnyčios mokslu,. 
2) jos vadovybė ir - mokytojai yra katalikai (išimtis gali būti 
technikinio dalyko mokytojui), 3) mokymo ir auklėjimo dvasia 
yra katalikiška, 4) mokykla yra laikoma organizacijos ar asme- 
nų, kurie pastoviu būdu užtikrina, kad vadovybė ir mokytojai 
bus katalikai, 5) mokykla yra artimoje bažnytinės vyresnybė: 
priežiūroje. 

Reikia padaryti sėkmingų žygių Švietimo/ Ministerijoje, 
kad Katalikų Veikimo Centro narys, Ateitininkų Moksleivių Or- 
ganizacija, turėtų teisės kurtis visose mokyklose, kad nebūtų 
trukdoma įvairių mokyklų kuopoms jungtis į rajonus ar į to- 
lygius įeiti santykius, daryti bendrus suvažiavimus laisvu nuo 
mokslo metu. 

Dvasinėse Seminarijose auklėtiniai plačiai supažindinami 
su Katalikiškąja Akcija Lietuvoje ir svetur. 

Turint omenyje, kad Kristus įsakė savo apaštalams ne 
vien skelbti Evangeliją, bet ir šelpti vargšus, kad ltaluose ir ki- 
tuose katalikiškųjų institucijų ir darbų vardu yra apimamas ir 
ekonominis. katalikų susiorganizavimas, yra Lietuvoje tikro rei- 
kalo katalikams turėti savas ekonomines organizacijas. 

Ekonominis susiorganizavimas yra sąryšyje su doros it | 
religijos klausimais, kaip matyti iš Popiežiaus Benedikto XV 
šių žodžių: „Ekonominėje srityje atsiranda pavojaus amžinajam 
sielų išganymui“. 

K. V. Centrui privalu rūpintis ekonominėmis katalikų or- 
ganizacijomis, kaip matyti iš Kard. Gasparri laiško Italų Kata- 
likų Akcijos Pirmininkui: „Yra tinkamas dalykas, kad Katalikiš- 
koji Akcija, siekdama krikščioniško visos visuomenės atnau jini- 

mo, rūpintųsi ekono minėmis ir net pačios politikos problemo- 
mis, kai jos liečia dorovės ir religijos reikalus“ (Civardi o. e. 
1 vol. 131 p.). 


„Katalikiškoji Akcija, neužsiimdama partijos politika, sten- 
giasi parengti vesti gerą politiką; stengiasi politiškai parengti 
piliečių sąmonę ir ją sufcrmuoti net ir šiuose dalykuose krik- 
ščioniškai ir katalikiškai“ (Pijus XI, 30-X-1928). 

Lietuvos katalikams privalu rūpintis politika, nes „po- 
litikos reikalai, tai krašto ir gyvybės reikalai“ (Taip 
Pijus XI, 27-I-1925. žiūr. „Tiesos Kelias“ 10 Nr. 1928 m.), be 
to, matyti iš šių šv. Tėvo Pijaus XI žodžių: „Nes jie, kaipo pi- 
liečiai, negali būti kliudomi, dėl katalikų veikimo naudotis po- 
litikos teisėmis, net priešingai, jie apleistų svarbią pareigą, jei 
kiek galėdami nesirūpintų politiniais miesto, provincijos, valsty- 
bės reikalais“ (Iš laiško Lietuvos Vyskupams). 

Kunigams irgi turi rūpėti politika, kaip matyti iš Popie- 
žiaus Pijaus XI žodžių, aukščiau suminėtų, nes jie nukreip- 
ti į visus, dirbančius katalikų akcijoje. 

K. V. Centras neturi teisės kištis į dalykus grynai politi- 
nius, jei jie neliečia dorovės ir religijos klausimų. 

K. V. Centras turi teisės kištis į dalykus, kurie yra miš- 
rūs, t. y. rūpi Bažnyčiai ir Valstybei (pav. jaunimo auklėjimas, 
spauda, organizacijos, mokyklos). 

K. V. Centras yra jokios politinės partijos nepriklausomas. 

K. V. Centras neskiepija savo nariams politinio indiferen- 
tizmo, bet ragina juos atlikti sąžiningai visas savo pilietines 
pareigas. i 

Turint omenyje, kad net ir labiausiai sudisciplinuotame 
Katalikiškosios Akcijos tipe, lialuose, yra leidžiamas „politinių 
ir socialinių problėmų svarstymas katalikiškos minties šviesoje, 
kad nušvietus šeimos, profesijos ir piliečio prievoles“ (Statuto 
per Unione parroechiale, art. 3, b), yra aišku, kad K. V. Cent- 
ro ar jo organizacijų susirinkimuose gali būti svarstomi visi 
politiškai ir religiškai mišrūs klausimai, visi dorovės filosofijos 
klausimai (asmuo, šeima, valstybė), krikščioniškosios sociologi- 
jos klausimai ir tolygūs, bet nevalia vesti agitacijos tos ar ki- 
tos politinės partijos naudai. 

) K. V. Centro atskiri asmenys, veikdami vien savo vardu, 

turi teisės priklausyti prie politinės partijos. Kat. Veik. Centro 
valdybų nariai negali būti politinių organizacijų valdybose ir 
atvirkščiai. 

K. V. Centro atskiri asmenys, rinkdamiesi politinę partiją, 
privalo pasirinkti tą, kuri geriau atatinka krikščioniškuosius įsi- 
tikinimus, atstovaujamus K. V. Centro. Toksai nusistatymas yra 
Itaių Katalikiškoje Akcijoje, kaip matyti iš pirmininko (nota bene 
šv. Tėvo paskirto) šio oficialaus pareiškimo: „Mes leidžiame, 
kad katalikai veiktų sulig savo sąžine, kai jie renkasi politinę 

grupę, į kurią įsirašo, turėdami tikslo, pasirinkti tokią partiją, 
kurios programa geriau atitinka jų pažiūras ir yra,tikresnė prie- 
monė, kad valstybės veikimas eitų katalikiškos minties krypti- 
mi“, (Bolletino Officiale deli'Azione Cattolica Italiana. Gennaio 
1923, Cfr. Civardi, o. c. I vol. 143 p.). 


II. Kurie gi svarbiausieji K. V. C. uždaviniai Lietuvoje mū- 
sų, vyskupų nurodymu? Krikščioninti atskiri asmenys, šeima, 
mokyklos, spauda, ginti viešoji dora, Bažnyčios teisė ir laisvė, 
spręsti krikščioniškoje dvasioje šocialinės problėmos, įkvėpti 
krikščioniškoji dvasia įstatymams ir įstaigoms, reaguoti prieš 
moralinį, socialinį, juridinį modernizmą, pasmerktą enciklikoje 
„Ubi arcano Dei“ (1922-XII-23), kilusį iš modernojo liberalizmo 
arba laicizmo. 

Taigi, katalikų veikimas yra ne vien religinis, bet ir socia- 
linis; be grynai religinių priemonių, kaip antai pamokslai, sak- 
ramentai, maldos, apeigos, brolijos, savo tikslams siekti privalo 
vartoti gyvą žodį, spaudą, mokyklas, organizacijas, paskaitas, 
manifestacijas, prašymus, memorandumus, protestus, atsišauki- 
mus į visuomenę, kultūrinius ir ekonominius veiksmus, sportą, 
pramogas... 

Sv. Tėvas šiemet Romoje mūsų maldininkams yra pasakęs: 
„Katalikai turi nepamiršti vieno svarbaus dalyko, tai kad nėra 
gyvenimo be veikimo, kaip kad nėra veikimo be gyvenimo. Vei- 
kimas yra tiek pat svarbi žmogaus egzistencijos dalis, kaip ir 
pats gyvenimas, nes gyventi tai yra veikti o veikti tai yra gy- 
venti“. (Rytas 173 Nr.). 

Taigi, katalikas, ypač K.V.C, narys neturi teisės 
stovėti nuošaliai ir tylėti, o turi veikti, kas ką gali, kas 
patarimais, kas pamokymais, kas darbu; ypač privalo prieštarauti 
visam tam, kas nesutinka su K. V. C. įuždaviniais, o jo tikslus 
stengtis paremti visomis teisingomis ir teisėtomis priemonėmis. 

Juo daugiau nusiskundžiama netikėjimu, juo gausiau ne- 
dorybės siaučia, juo :eikalingiau kilnesnių darbų. Juo tamsesnė 
naktis, tuo aiškiau šviečia kad ir silpnas žiburėlis. Juo daugiau 
keroja piktas, tuo švariau turi elgtis kiekvienas doras žmogus. 

Jis turi pareikšti veiklumą Dievo garbei, žmonių naudai. 
Bažnyčios priešai prisiekė ją sugriauti. Jų daugelis pasistatė sa- 
vo uždaviniu nustumti Dievą nuo sosto, pasiimti savo globon 
visas žmonių įstaigas: šeimą, mokyklą, valsčių, valstybę, įstaty- 
mus, bendrai sakant, visuomenę. 

Dievo priešai paskelbė: „Mes nenorime, kad šitas mums 
karaliautų“ (Lk. 19,14). „Trauktis nuo priešo ir tylėti tuo metu, 
kada iš visų pusių girdėti šauksmas prieš tiesą, tai požymis 
žmogaus be būdo, ar to, kurs abejoja savo tikėjimo teisingu- 
mu“ (Leon. XIII). Kiekvienas katalikas privalo suprasti, kad pir- 
mas jo uždavinys visais teisėtais būdais kovoti su Bažnyčios 
priešais. 

Reikia ginti Bažnyčią, kaip geras vaikas gina mylimą savo 
motiną. Jei karys savo krūtine užstoja savo viršininką nuo pa- 
sikesinimo, visas kraštas jį gerbia, kad sąžiningai eina savo pa- 
reigas. Kai visokie apsimetėliai puola vyskupus, teršia kunigus, 
geras katalikas turi užtarti Bažnyčios vadovus. 

Drąsus protestas turi didelės galios. Nors žmonių žodis 
dabar kaskart mažiau reiškia, kaip šių dienų pinigas, tačiau, kur 
reikia, drąsiai reiškime savo pažiūras, kiekvieną blogą darbą pa- 
vadinkime tikruoju vardu. „Tavo žodis tebūna sveikas, nepeik- 
tinas, kad priešininkas gėdytųsi, neturėdamas nieko pikta pa- 
sakyti apie mus“ (Tit. 2, 8). 

Paminėsiu pavyzdį: Sv. Klemensui Marijai Hofbaueriui stu- 
dentaujant Vienoje, sykį profesorius viešoje paskaitoje paskelbė 
klaidingus dėsnius tikybos atžvilgiu. Hofbaueris atsistojo ir 
tarė: „Tai, ką Jūs sakote, pone profesoriau, yra nekatalikiška“. 
Tai pasakęs, studentas apleido salę. Profesorius buvo lyg per- 
kūno trenktas, bet protestą paėmė širdin ir pakeitė savo nusi- 
statymą. 


Tartą žodį girdi mažas būrelis, rašytas pa- 
siekia tolimiausius užkampius. Šiandien dangus ir 
pragaras kovoja tarp savęs popieriu, raidėmis, raštais... Begali- 
nės žalos daro žemos vertės laikraščiai, nepadorios knygos. 
Daug nusipelno tas kalalikas, kuris platina gerą spaudą. „Mūsų 
laikais daug daugiau reikia gynėjų plunksna, negu tiesos skel- 
bėjų iš sakyklos“ (Pius IX). 

„Katalikas negali nevertinti svarbaus vaidmens spaudos, ka- 
talikiškos minties skleidėjos. Katalikui privalu rūpintis geros 
spaudos ugdymu ir platinimu pavidale knygų, žurnalų, laikraš- 
čių, kurie skelbia ir gina tikėjimo tiesas, kurie stengiasi pastoti 
kelią plintančiai demoralizacijai, 

Saviems tikslams atsiekti K. V. C. reikalingas paplitusių 
savų raštų. Jis rūpinasi turėti savąją spaudą, kuri reiškia jo min- 
tis ir duoda nurodymų, kaip antai „Mūsų Laikraštis“ ir K. V. C. 
leidiniai. Jiems platinti žmonėse turi atsidėti kiekvienas katalikas, 
ypač parapijiniai K. V. C. skyriai bei kaimų įgaliotiniai. 

Ne tiktai K. V. C. nariams savoji spauda turi nepaprastos 
reikšmės, bet ir plačiai visuomenei. Todėl parapijiniai K. V. C. 
skyriai turi patys skaityti katalikiškus raštus ir rinkti jiems pre- 
numeratą, pardavinėti juos savuose kioskuose, rašyti rajonų 
„organams korespondencijas, kurios laikraštį paįvairina ir pade- 
da jam plėstis. 

„Šiandien krikščionys klaidinami, nuodijami, naikinami be- 
dieviškais laikraščiais. Veltui statysite bažnyčias, rengsite misi- 
jas, steigsite mokyklas, darysite visokių gerų darbų; visos jūsų 
pastangos nueis niekais, jeigu nemokėsite naudotis apsigynimo 
ir puolimo ginklu, kurs yra tikra katalikiška spauda“ (Pius X). 

K. V. C. turėtų ruošti katalikų spaudai darbininkų, prati- 
nant rašyti korespondencijas, tobulinti savąją spaudą turinio, 


technikos ir administracijos atžvilgiu, kad katalikams būtų leng- 
viau jį prenumeruoti, skaityti, platinti... Atsiminkime turį tokią 
tam reikalui organizaciją, kokios neturi nė viena kita srovė; tik 
mokėkime ją panaudoti Bažnyčios ir tautos reikalams, 


Po bažnyčios, mokyklayra svarbiausia visuo- 
menės įstaiga. Mokykloje plėtojasi žmogus, kurs mokslo 
ir auklėjimo vaisiais turi maitinti save ir būsimas kartas. Gera 
mokykla yra tautos turtas, bloga — žmonių prapultis. Mokykla, 
kuri duoda mokiniams žinių, o rausia tikybos šaknis, auklėja 
gudrių banditų. Mokykla, užkrėsta netikėjimu, darbuojasi tautos 
pragaiščiai... 

Nors buvo mokama skyrium už tikybos pamokas pradžios 
mokyklose, tačiau nustota mokėti pasauliniams tikybos moky- 
tojams; jie nebenori veltui tikybos dėstyti: tai paliekama para- 
pijos kunigui; jis vienas, turėdamas aprūpinti visus parapijos 
dvasios reikalus, negali normaliai lankyti mokyklų; tikybos dė- 
stymas daugelyje vietų dirvonuoja. 

Nuo seno buvo paprotys, turis įstatymo galios, kad tiky- 
bos pamokų savaitėje buvo dvi. Šiais metais mišriose tikybos 
atžvilgiu mokyklose sumažintas pamokų skaičius, kad kur tėra 
6—15 mokinių, ten mėnesyje dvi pamokos, kur virš 15, ten 
viena pamoka savaitėje, o kur nėra 6 mokinių, ten tikybos pa- 
mokų privalomų sulig Konkordatu visose mokyklose nebėra, 
tarytum didesnis mokinių skaičius reikalingas tikybos, o mažes- 
nis gali augti be tikybos įtakos. Vyskupų pasitarimas laiko to- 
kį tikybos valandų mažinimą vienašališku, nepriimtinu, atitaisy- 
tinu (1929 II 9). 

Privatinės kaialikų mokyklos, kaip tat yra nesykį pareiškę 
Lietuvos Vyskupai, yra Bažnyčios širdžiai daug artimesnės, nes 
jose galima pasirinkti tinkamesnių mokytojų sąstatas ir duoti 
mokiniams tikslesnis auklėjimas. Jos šiandien kažkodėl varžo- 
mos: atimamos joms įstatymų pripažintos ir duotos pašalpos; 
jos uždaromos; jų vietoje steigiamos valstybinės. 

Sv. Tėvas Pius XI, atsakydamas į Musolinio kalbą parla- 
mente tikslu monopolizuoti jaunuomenės mokymą ir auklėjimą, 
yra pasakęs: „Iš tikrųjų valstybė negali ir neturi nesirūpinti 
piliečių auklėjimu; tačiau ji vien turi pagelbėti ten, kur asmuo, 
ar šeima nepajėgia patys vieni apseiti. 

„Valstybė nėra tam, kad absorbuotų, prarytų, ar panaikintų 
šeimą, nes tai būtų absurdiška ir prieš prigimtį, nes šeima eg- 
zistuoja. anksčiau, kaip visuomenė ir valstybė. 

„Taigi, valstybė negali nesirūpinti auklėjimu; priešingai, ji 
turi stengtis, kiek yra reikalinga ir pakankama, padėti ir patobu- 
linti šeimos veikimą, pilnai prisitaikindama prie tėvo ir motinos 
norų, gerbdama ypatingai dieviškas Bažnyčios teises. 

„Tam tikra prasme galima pasakyti, kad valstybė yra pa- 
šaukta papildyti šeimos ir Bažnyčios darbui, kadangi valstybė 
daugiau, kaip kas kitas, aprūpinta priemonėmis, įteiktomis jai 

visų piliečių reikalams; ir dėlto yra teisinga, kad valstybė tas 
priemones vartotų naudai tų, kurie jas jai suteikė... 

„Tokiu atveju mes visiškai sutiktumėm... Tačiau, kame mes 
niekada negalėsime sutikti, tai visame tame, kas siekia suspaus- 
ti, nepripažinti, neigti teisę, kurią gamta ir Dievas teikia šei- 
mai ir Bažnyčiai auklėjimo srityje. 

„Šiuose reikaluose mes nesakysime, kad mes esame ne- 
sukalbami, nes tai nėra dorybė, bet mes vien pasakysime, kad 
mes esame nepalenkiami, kaip lygiai nepalenkiami mes būtu- 
mėm, jei kas mus klaustų, kiek sudaro du ir du. 

„Du ir du yra keturi; ir ne mūsų kaltė, jei du ir du nėra 
nei trys, nei penki, nei šeši. Kada yra reikalas sielą išgelbėti, ar 
apsaugoti sielas nuo didesnių blogybių, mes turėtumėm drąsos 
derėtis su pačia piktąja dvasia... i 

„Mes jums kalbėjome apie nepalenkiamumą, kada eina reika- 
las apie principus ir teises, kurie negali būti diskutuojami. Mes 
turime pridurti, kad mes neturime savo žinioje materialinių 
priemonių tam nepalenkiamumui paremti. 

„Tačiau tas mūsų nė kiek nejaudina, nes tiesa ir teisė nėra 
reikalingos materialinės pajėgos, nes jos pačios turi savyje tiek 
jėgos, jėgos, kurios negalima nuginčyti, kuri niekad neišsenka— 
nepasibaigia, kuri negali būti nugalėta“. 

Jei tat valstybė atsissko šelpti privatines mokyklas, sten- 
kimės esamas palaikyti visomis priemonėmis, neišskiriant rink- 
liavų bažnyčiose, kas šiemet per atvelykį jau buvo daroma tri- 
jose vyskupijose „Saulės“ reikalams; sudarykime „katalikiškųjų 
mokyklų fondą“, kaip tai yra pasiūlęs vyskupų pasitarimas š. 
m. vasario 0—11 d., kad nebūtumėm visai priklausomi nuo at- 
skirų asmenų pažiūrų, o galėtumėm laikytis pastovių dėsnių. 

Bet šitaip katalikai būtų verčiami dvigubai dėti švietimo 
tikslams: išlaikyti valstybines mokyklas ir privačias. Prie K. V. 
C. įsteigtoji Švietimo Taryba turėtų paruošti katalikiškos mo- 
kykios sistemą, proporcionaliai subsidijuojamą valstybės; išrei- 
kalauti biudžeto dalį, atitinkamą katalikų skaičiui. Kol to nėra, 
privalu kalti katalikams į sąmonę, kad ton pusėn reikia eiti. Pla- 
ningai vesti agitaciją už katalikiškas mokyklas yra svarbiau, ne- 
gu išlaikyti jau esamąsias. 


Jaunimas tautos viltis, nes kokia šiandien jaunuo- 
menė, tokia rytoj visuomenė. Todėl visi stengiasi ją patraukti 
savon pusėn. Šiandien prie katalikiškų organizacijų, pavyzdžiui 
„Pavasario“ sąjungos beveik nebegalima prisikviesti šviesuome- 
nės į darbą, ypač mokytojų, nes tai laikoma nusižengimu tar- 
nystei; o dalyvavimas kitos pakraipos organizacijose—nuopelnu. 
Katalikiškas darbas ir čia paliekamas vien kunigams; dar ir 
jiems trukdomas, neduodant kartais leidimo susirinkti. 

To nežiūrint, katalikai turi palaikyti katalikiškas jaunuome- 
nės organizacijas moraliai irintelektualiai, kad jaunimas laikytųsi 
savų įstatų, vykdytų tuos šūkius, vardan kurių susibūrė, kad 

neatsitrauktų nuo savo draugijų, apaštalautų jaunuomenės tarpe, 
trauktų kitus prie savos organizacijos... Neteisėtai neduodant 
susirinkimams leidimų, daryti konferencijas bažnyčiose, kaip jau 
vietomis buvo daroma, pav., Kaune, Linkuvoje, Utenoje ir kitur, 

Prasidedant mokslo metams, laikraščiai pranešė, jog dau- 
gelis mokytojų ne tik pradžios mokyklų, bet ir viduriniųjų ir 
aukštesniųjų gavo įsakymą paduoti prašymą persikelti kiton vie- 
ton, kai kas net atsistatydinti. Niekad nebuvo pastebėtas taip 
gausus mokytojų kilnojimas, kaip šiemet. Žymią jų dalį sudaro 
katalikai mokytojai. 

K. V. C. turėtų nukentėjusius už katalikišką darbuotę inte- 
ligentus užtarti spaudoje, palaikyti juos moraliai, padėti materia- 
liai, registruoti juos, kaip atsargos darbuotojus; rekomenduoti 
juos klebonams, kaip tikybos dėstytojus pradžios mokyklose, 
nes baigusieji nemažiau vidurinės mokyklos kurso turi tam tei- 
sės, o samdomiems extra mokamas ir atlyginimas... | 

Mokyklose kitoms organizacijoms, kaip pav, skautams ir 
šauliams leidžiama veikti nuo pat pirmos klasės; tuo tarpu atei- 
tininkams — vos nuo penktosios. Taip tat vidurinėse mokyklose 
ateitininkų oficialiai negali būti. Argi kūno kultūra, sportas yra 
svarbesnis už dvasios lavinimą, pasaulėžiūros nustatymą? 

Tokia yra padėtis, bet šitai neprivalo mūsų atgrasinti. Eikime 
prie to, kas turėtų būti. Turime dėti pastangų, kad ateitininkai turėtų 
bent lygias teises su skautais ir kitais, kad galėtų kurtis visose 
mokyklose ir visose klasėse jungtis į rajonus... Reikia kelti aik- 
štėn kiekvieną pasikėsinimą prieš organizacijos laisvę; bet ir 
organizacijon privalu įnešti daugiau drausmingumo, klusnaus 
autoritetų gerbimo... 


Katalikai turi daryti visa, kad mūsų tauta būtų kaskart 
kuliūringesnė. Reikia visomis priemonėmis palaikyti, bei kurti 
kultūrines katalikų organizacijas visose gy- 
venimo srityse, kaip antai: Vysk. Valančiaus liaudies universiteto 
skyrių steigime, laikraščių ir knygų leidime, knygynų — skai- 
tyklų dauginime, Ateitininkų susišelpimo fondo palaikyme, dai- 
liosios literatūros, radio, kinematografų panaudojime katalikiškos 
kultūros reikalams. Reikia užmezgsti bendradarbiavimą su kitų 
šalių K. V. C. Juk ir masonerija yra tarptautinė organizacija, ku- 
rios į'aką mes jaučiame savame krašte. 

Nuo senovės yra sakoma: „Pecunia est nervus rerum“ — 
pinigai reikale tat, kas kūne nervai. Šiandien, paleidus apyvar- 
ton skambius šūkius, negali būti katalikiško pieno, nė krikščio- 
niško sviesto, beveik išardytos ekonominės katalikų organiza- 
cijos; kurios dar pasiliko, merdėja dėl stokos kreditų, nors jie 
gausiai duodami naujoms, ar buvusioms neva bepartyvėms or- 
ganizacijoms, 

Katalikai neturi teisės pripažinti to normaliu dalyku; 
negali šaltai žiūrėti, kaip ekonominis tautos gyvenimas tvarko- 
mas priešingomis katalikams intencijomis; gali, net privalo 

turėti savas ekonomines organizacijas. Todėl 
K. V. C. turi sąmoninti katalikus, kad tos organizacijos mums 
reikalingos, stengtis patarimais ir pritarimais išlaikyti tas, kurios 
dar nėra nuslopintos, lopyti apardytas; nes yra susikompromi- 
tavę atskirti žmonės, o ne pačių organizacijų idėja; nors už 
vieno kito darbuotojo žygius atsakomybė tyčia sukraunama vi- 
sai organizacijai ir jinai engiama ne tik moraliai, bet ir medžia- 
giniai. 

Reikia pamažėli ruošti dorus ir kompetentingus vadus 
esamoms ir būsimoms katalikiškoms organizacijoms, kad nepa- 
sikartotų netolimos praeities/nemalonūs apsireiškimai. Taip sako 
nuncijus Pacelli: „Katalikų Akcijos tikslas yra šis: duoti katalikų 
liaudžiai vadovų, kurie visur ten, kame kultūra, ūkis ir politika 
susisiekia su tikėjimo ir dorovės sritimi, aiškiai ir tvirtai sto- 
vėtų ant katalikiškos pasaulėžiūros pagrindų“ (katal. suvaž. Mag- 
deburge). j 


Visa tat reikia daryti, kad atgautumėm Lietuvoje 
krikščioniškai idėjai vadovaujamą rolę. „Krik- 
ščionybė senose krikščioniškose šalyse jau nuo ilgų laikų pri- 
versta būti defensyvoje. Ypač mūsiškė Bažnyčia nuo šimtime- 
čių priversta laikytis apsigynimo, privesta prie kovų, kurias 
sukėlė ne Bažnyčia, bet jos priešai. Si priversta gynimosi po- 
zicija įmušė stiprų įspaudą Bažnyčios gyvenimui, jos moksli- 
niam darbui, jos dogmatikai, jos apologetikai, juridinei jos po- 
zicijai ir ne paskutinėje vietoje taip-pat ir jos pastoracijai, sielų 
ganytojavimo darbui. Viskas yra taip sutvarkyta, kad tiktų 

intis“... 

ž „Patyrimas rodo, kad gynimosi dvasia, vienu atžvilgiu 
imant, linksta sušliuriman, mieguistuman, o kitu—į perdidelį pa- 
sitikėjimą stiprovės tviriumu.  Defensyvinėmis mintimis ilgai- 
niui negalima niekam sukelti drąsos, ūpo. Nuolatinis įspėlio- 
jimas būti atsargiems, tėmyti, kada priešas puls, maža dera drą- 
sai įkvėpti, ar sužadinti jausmus, kad tas, kurs ginasi, tvirtes- 
nis už tą, kurs puola. Atvirkščiai; besiginančiam nenoromis 
ateis mintis, kad priešininkas, kurio saugotis nuolat įspėjama, 
tikrai turi būti stipresnis ir viršijantis“... (Fiedler, Defensive oder 
Ofensive. I, 1929, 17). i 

Neturėsime pilno pasisekimo, jei vien tiktai ginsimės nuo 
puolimų. Reikia mums savintis priešų taktiką. Jie stengiasi 
pulti, pasodinti mus apkaltintųjų suole, verčia teisintis, ieškoti 
liudytojų. Mes turime pereiti, kaip sakoma, iš defensyvos ofen- 
syvon, parodyti, kad mokame ne tik pasipriešinti, bet ir pulti, 
nuplėšti jiems nuo veidų kaukę, parodyti, kaip jie iš tikrųjų iš- 
rodo, veidmainiai, persimetėliai... 

Turime ne tik priešintis pagoniškos kultūros įtakai, šeimos 
pakrikimui, plikoms madoms, seksualizmu pritvinkusiems š0-- 
kiams, bendroms maudykloms, negražioms krautuvių vitrinoms, 
nepadoriems laikraščių skelbimams, biauriems plakatams... bet. 

ir atgauti prarastas pozicijas, imtis vadovavimo, susirūpinti ku- 
riamuoju darbu... 

Privalome pozityviai veikti, kurdami savą kata- 
likišką kultūrą, tvarkyti asmens, šeimos gyvenimą, dra- 
bužius, pramogas, brautis į valsčiaus, valstybės, įstatymų sritį... 
Užtikrinsime tiesos laimėjimą per savo fakultetą, mokyklas, 
knygas, žurnalus, laikraščius, bibliotekas, knygynus, spaustuves, 
organizacijas kaip kultūrines, taip ir ekonomines. 

Karą prieš tikybą paskelbė priešas; nuo laimingo jo bai- 
gimo priklauso tikybos ateitis. Nė vienas katalikas negali snap- 
soti, sudėjęs rankas; bet atsidėjęs veikti, vadovaujant K. V. C, 
„Kad uolumas atneštų vaisių, kurių iš jo tikimasi, kad padėtų 
„visuose įskiepyti Kristų, nieko nėra taip reikalinga, kaip 
krikščioniškos meilės. Veltui būtų imamasi patraukti sielas 
Dievui apkartusio uolumo pagalba. Prikišant su žiaurumu klai- 
das ir iškeliant iškryoimus, dažnai padaromi daugiau .: žalos, 
negu naudos“ (Pius X. E supr. Ap.). 


* * * 

„Mes rime būti veiklesni už kitus Mus turi permekrti 
pirmųjų krikščionių dvasia. Krikščionybė vėl turi persunkti 
privatų ir viešą gyvenimą. Tuokart tik galėsime kalbėti apie 
katalikystės atgimimą, naują katalikystės pavasarį, nušvitusį šio- 
je tamsioje gadynėje; Dievo Bažnyčia vėl pasidarys, kaip brėkš- 
tanti aušra danguje, ir, skelbdama; naują dieną, išsklaidys nak- 
ties rūkus“ (Dr. J. Ch. Schulte). „Naktis praėjo, diena gi prisi- 
artino; todėl meskime tamsybės darbus ir apsivilkime šviesos 
šarvais kovose prieš tamsybės apaštalus“ (Rom. 13, 11). 


„Šviesos“ spaustuvė, Kaunas, Karo cenzūros leista. 


J Popiežius. Pijus XI sako: || 


a Mio Taikais Spauda: yra viena iš didžiausių pajėgų. 
4 : Geo yra jau. pats geros, spaudos platinimas, A laik: | O 
(2 .Naščių, tap ir kitų spaudinių. | NS 
a "Į kiekvieną kanikiką A turi i parii bent vienas. V ; 
| iškas laikraštis“. | i . 

“Šventas Tėvas. Išikrės, „Mūsų Laikraštį“. 1 

